Операция (аскердик)
Операция (аскердик) – максаты, мезгили, оруну жагынан макулдашылып, өз ара тыгыз байланышкан, бир план боюнча куралдуу күчтөрдүн бир же бир нече түрүнүн операциялык же стратегиялык милдет аткарууга багытталган соккусунун, салгылашынын, чабуулунун жыйындысы. Кургакта, деңизде, абада жана аба десанттарында жүргүзүлөт. Операция чабуул коюу менен да, коргонуу менен да жүргүзүлүп, мезгили боюнча бир убакта же удаалаш ишке ашырылат. Катышкан куралдуу күчтөрдүн түрүнө жараша стратегиялык, фронттук, флоттук жана армиялык операция деп бөлүнөт.
Аскердик иш

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7